བ་ལ་ནི་དངུལ་གྱི་དོག་པའི་མདུད་པ་མཛེས་ལྡན་གྱིས། །ཀུན་ནས་བསྐོར་བའི་ཟུར་ཕུད་རབ་
གཡོ་ཚིག་མདའི་དྲེགས་པ་འཕྲོག་བྱེད་དེ་ནི་མཐོ་རིས་ས་ལ་འཛེགས་སམ་ཅི། །ཁོ་མོའི་སྙིང་
ལ་ཉེ་བར་ཟུག་པའི་ཚེར་མ་འདི་ནི་ཚིག་ཟེར་འཛིན་པ་ཟབ་མོ་ཡིས། །ལེགས་པར་ཕྱུང་ཤིག་དེ་
ལྟ་མིན་པར་ཅི་སྟེ་ཁྱོད་ཀྱི་སྨྲ་བཅད་ཟོལ་གྱི་ལྕག་མདའ་ཡིས། །སྙིང་ལ་ཟུག་རྔུ་འདི་ནི་མི་ཟད་
དྲག་པོའི་བདུད་ཀྱིས་བདག་གི་སྙིང་ནི་ཉེར་བ་བཞིན། །ཀྭ་ཡེ་བུ་རྣམས་ཁྲུང་ཁྲུང་འཇོམས་པ་
རི་ཁྲོད་མ་ལ་ལྷག་པར་བརྩེ་བ་མ་ཡིན་ནམ། །དེ་ནས་གཞོན་ནུ་གཉིས་ཀྱི་ཇི་ལྟར་གྱུར་པ་སྙད་
པའི་ཚེ། སྡུག་བསྔལ་ཉམས་སུ་མྱོང་བའི་རྒྱལ་པོ་དང༌། བཙུན་མོ་སྙིང་རྗེ་རྗེ་སྐད་དུ་ཆོ་ངེས་
འདེབས་ཤིང་བུ་ཤི་བའི་ས་ཕྱོགས་ག་ལ་བ་དེར་སོང་ངོ༌། །ནམ་ཞིག་མི་བདག་ཁྱིམ་འདབ་
ཀྱིས། །འཇིགས་རུང་མི་མེད་ནགས་སུ་ནི། །རང་གི་བུ་ནི་སྟག་མོ་ཡིས། །ཟོས་པའི་ལག་རྗེས་
མཐོང་བར་གྱུར། །སྐད་ཅིག་རིག་པའི་རྣམ་གསལ་གྱིས། །གཏི་མུག་སྤྲིན་རུམ་སྤངས་པ་
བཞིན། །མུན་པའི་ཚོགས་ནི་རབ་རྒྱས་པ། །བླ་མ་ཉི་མ་ཡིས་ནི་སྤོང་བ་མཐོང༌། །ལྷན་སྐྱེས་རུས་
པ་ཤ་དང་ནི། །སྐྲ་དང་རྒྱན་གྱི་རང་གི་བུ། །དེས་ཀྱང་བདག་ཀྱང་རིག་པའི་ཚེ། །འདུས་པའི་
མཐའ་ནི་འབྲལ་བར་རྟོགས། །དེ་ནས་འཛིན་རྒྱལ་པོ་མའི་དབང་ཕྱུག་དང༌། །བཙུན་མོ་རི་དྭགས་
མིག་ཅན་མ། །མི་ཟད་འཇིགས་པའི་རླུང་ཆེན་གྱིས། །ཡོངས་འདུ་སྒྱེལ་བ་བཞིན་དུ་གྱུར། །
ཁྱབ་འཇུག་རྐང་པ་ཆར་རྒྱུན་ཙནྡན་གྱི། །ཕྱེ་མ་ཐུལ་བས་སེམས་རྙེད་པར། །མ་ལཱ་ཡ་ཡི་རི་
-364-

མཁས་པ་འཇུག་པའི་སྒོ་ལས། སྒྲ་རིག་པའི་ཡན་ལག་སྙན་ངག་གི་སྐོར་བཞུགས།
ངོགས་ཀྱི། །དྲི་བཟང་དེ་དག་གིས་ཐོབ་གྱུར། །དམ་པ་རྣམས་ཀྱི་གློ་བུར་དུ། །དཔྱད་པར་བྱ་
བའི་རིག་པ་བཞིན། །མདུན་ཉི་ཕན་ན་འདོན་དང་ཞབས་འབྲིང་བློན་པོ་པས། །སྐད་ཅིག་སྲོག་ལ་
ངལ་གསོ་སེམས་རྙེད་བྱིན། །དེ་ནས་མིའི་བདག་པོ་ལག་པས་སྐྲ་འབལ་ཞིང༌། བྲང་བརྡུང་པ་དང་
བཅས་པར་བུའི་མིང་ནས་བོད་ལ། ཀྱེ་ཧུད་ཀྱེ་ཧུད་སྙིང་རྗེའི་གཏེར། །གཏོང་ཆེན་གདུང་མེད་
བརྟུལ་ཞུགས་ཅན། །ཏིང་འཛིན་རིག་པ་འཆང་བ་པོ། །བདག་ལ་གཟིགས་ཤིག་སྙིང་སྟོབས་
ཆེ། །མཐར་གཤིན་རྗེ་བྱེད་རྨོངས་པ་འདི་ཡིས་ནི། །བདག་གི་སྲོག་དང་གཞན་གྱི་སྲོག། ཟ་བའི་
གོ་རིམ་ངེས་པར་འཁྲུལ། །བདག་ལ་སྡུག་བསྔལ་འདི་མི་འབྱུང་། །དེར་བཙུན་མོས་ལག་པ་
གཉིས་ཀྱི་བྲང་སྒྲ་དང་བཅས་པར་བརྡུངས་ཏེ། ཉ་བྱེ་ཚན་ལ་ཕྱུང་བ་བཞིན་དུ་ས་ཡི་སྟེང་ན་
འགྲེ་ལྡོག་བྱེད་ཅིང་ཡུན་རིང་པོར་ངུས་ནས། ཁ་ཡི་ཨུད་པལ་དྲི་བཟང་གིས། །བུང་བའི་ཕྲེང་
བའི་རོལ་པ་འཛིན། །ལྟ་བྱེད་ཀྱི་འོ་པདྨ་ནི། །ནགས་ཀྱི་དཔལ་མོས་རིང་དུ་སྤངས། །ཀྭ་ཡེ་
ལས་སྣ་ཚོགས་ཀྱི་རྒྱལ་བྱེད་ཀྱིས་བསྒྲུབས་པའི་མྱ་ངན་གྱི་ལག་ཉལ་གྱིས་སྦྱིན་སྐྱེས་བདག་
གི་སྙིང་གི་རི་མོ་མ་གས་པ་ནི་རྡོ་རྗེའི་རང་བཞིན་འབའ་ཞིག་ཏུ་གྱུར་པར་གོར་མ་ཆག་གོ། ཀྱེ་
ཧུད་སྡིག་པ་ཅན་གྱི་རྨི་ལམ་དེ་རྣམས་ཀྱི་འབྲས་བུ་ནི་མངོན་དུ་གྱུར་པ་འདི་ཁོ་ནའོ། །དེ་ནས་སྐྱེ་
རྒུའི་དབུས་ན་ནི། །རུས་པ་གང་ལ་ས་འཛིན་དག། བཙུན་མོར་བཅས་པས་མཆོད་པའི་ཚེ། །
ནོར་འཛིན་བུ་མོ་དགའ་ཞིང་རྒོད། །དེ་ཚེ་ཚིག་མཐའི་བུད་མེད་ཀྱིས། །གང་གི་གཏོང་བ་རྒྱ་ཆེན་
གྱི། །གྲགས་པ་ཕྱོགས་ཀྱི་བུ་མོ་ཡི། །རྣ་བར་མུ་ཅོར་བཞིན་དུ་བསྒྲགས། །གང་དུ་སྙན་པའི་ཕུང་
པོ་ཡི། །སྐྱ་བ་འཛིན་པ་གང་གིས་ནི། །གྲགས་ཆེན་སྲིད་པའི་ཆུ་གཏེར་གྱི། །ཕ་རོལ་འཇུག་
ངོགས་དེ་ནས་བསྒྲལ། །སྐབས་དེར་ཀུན་གསལ་བུ་མོ་ནི། །ཐུན་མཚམས་གོས་དམར་འཛིན་
པའི་ཚེ། །ཉི་མ་ཡིད་སྲུབས་ལྡན་པ་ཡིས། །ནུབ་རིའི་མལ་སྟན་དལ་བུས་འཛིན། །དེ་ནས་ནམ་
མཁའའི་ལམ་རིང་ནས། །ཚ་ཟེར་ཁུར་གྱིས་ཡོངས་ངལ་བའི། །ཉི་མའི་འགྲོན་པོ་སྐོམ་ལྡན་
-365-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པས། །ནུབ་ཕྱོགས་ཆུ་གཏེར་འཐུང་བ་བཞིན། །སྐྱེ་རྒུ་རྣམས་ཀྱི་བསོད་ནམས་ལྟར། །བཤེས་
གཉེན་ཟད་པར་གྱུར་པའི་ཚེ། །ཀུན་དུ་རྨོང་བྱེད་མུན་པ་དག། སྲིད་འདིར་ཉེས་བྱས་བཞིན་དུ་
བྱུང་། །སྐབས་དེར་མཚན་མོའི་དཔའ་བོ་ཡིས། །ཉི་མོ་བསད་པའི་ཐོད་པ་ནི། །ཤར་གྱི་སྲིན་
པོས་འཕངས་པ་བཞིན། །གཉིས་སྐྱེས་དབང་ཕྱུག་མཁའ་ལ་སྣང་། །དེ་ནས་ཕྱོགས་ཀྱི་བུ་མོ་
ཡིས། །མ་ཕྱིས་དྲི་མ་མེད་པའི་གདོང༌། །ཟླ་བའི་མེ་ལོང་ནང་སོང་ཚེ། །ཀུན་དགའི་བདུད་རྩིས་
བྲན་བཞིན་གྱུར། །གཞན་པ་སིམ་ཞིང་དགའ་ཞིག་གདུངས། །དངོས་གང་འཆར་ཞིང་ལ་ལ་
ནུབ། །སྒྱུ་མའི་དངོས་འདི་མཚར་རོ་ཞེས། །ཀུ་མུད་ཏ་རྣམས་རྒོད་པ་བཞིན། །གང་ཞིག་མཚན་
མོའི་རིམས་ནད་ཀྱིས། །ཟེ་པདྨ་འབྲུའི་ཕྲེང་ལྡན་གཟིར་བ་ན། །རྐང་པ་བུང་བ་དྲུག་པ་མྱ་ངན་
བཞིན། །ཡང་ཡང་འཁོར་བས་ཆོ་ངེས་འདེབས། །དེ་ནས་འཁོར་ལོའི་སྐྱེད་ཚལ་དུ། །སྐར་མའི་
ཉི་མ་རྣམ་པར་འཕེལ། །ཀུན་ཕན་ཟླ་བ་སྦྲང་རྩི་འཛིན་པའི་གཉེན། །མཚན་མོའི་དཔྱིད་ནི་མཐོང་
བར་གྱུར། །ནམ་ཞིག་རླུང་ཆེན་སྔོ་དམར་ཅན། །ཐོ་རངས་ཤིང་རྟའི་རྩིབས་ཀྱིས་ནི། །སྐར་མའི་
མེ་ཏོག་བཅོམས་པའི་ཚེ། །མཚན་མོའི་བུ་མོའི་ལན་བུ་∶སྙིང་[རྙིངས]། །རྒྱ་མཚོ་ཡི་ནི་སྐ་
རགས་དང༌། །ས་འཛིན་དག་ས་གཞི་ནི་ནུ་མ་ཅན། །གསེར་ལྡན་རི་དྭགས་མིག་ཅན་མ། །མྱོས་
པ་ལ་ནི་ཐལ་མོ་སྦྱོར། །དེ་ནས་ཟླ་བ་ནུབ་པ་ན། །ཤར་གྱི་རི་བོའི་མཛེས་མ་ནི། །འཆར་ཁའི་
དམར་བ་ཕུན་ཚོགས་ཀྱི། །སྟོད་གཡོགས་དག་ནི་འཛིན་པར་གྱུར། །དེ་ཚེ་ཉི་མས་མུན་པ་དང་། །
རྒྱལ་བུས་མྱ་ངན་རབ་ཏུ་སྤངས། །དཔུང་ཅན་དེ་ཡི་སྐལ་བཟང་དང༌། །ཉི་མ་ལྷན་ཅིག་ཤར་
བར་གྱུར། །རལ་པ་ལྡན་པ་ཞབས་སྐྱེས་ནི། །རབ་དཀར་མཆེ་བའི་ཁྱོགས་སླང་པ། །དབང་
ཕྱུག་རྣམས་ཀྱི་སྐྲ་ཕྲེང་དག། ནག་ཚལ་མིན་ཡང་འཇིགས་མེད་རྒྱུ། །དེ་ནས་བཙུན་མོ་སྨིན་
ལེགས་མའི། །གསལ་བྱེད་མིག་མཐའ་ན་ཆུ་མཆིམ་ཐིགས་ནི། །བུ་དང་བྲལ་བའི་མྱ་ངན་བཞིན། །
ཐམས་ཅད་ཚེ་ན་ཟད་པར་གྱུར། །དམ་པ་རྣམས་ཀྱི་སྙིང་སྟོབས་འཚོ། །སྲིད་རྩེའི་བར་དུ་ལུད་པ་
--366-

མཁས་པ་འཇུག་པའི་སྒོ་ལས། སྒྲ་རིག་པའི་ཡན་ལག་སྙན་ངག་གི་སྐོར་བཞུགས།
ཡིས། །ཉོན་མོངས་བུད་ཤིང་གིས་བསྣན་པའི། །སྲིད་པའི་མེ་གསུམ་ཞི་སླད་གྱུར། །དེ་ལྟར་
སངས་རྒྱས་བཅོམ་ལྡན་འདས་ཀྱི་སྐུ་ཡི་ཆུ་གཏེར་ཆོས་གོས་རླབས་ཅན་འགུལ་བའི་འཇུག་
ངོགས་ཤིན་དུ་ཟབ་མོར་སྣམ་སྦྱར་སྣམ་ཕྲན་གླེགས་བུའི་ཟུར་མཛེས་ཀློང་འཁོར་འཁྱིལ་བའི་
རོལ་པ་རྣམ་འཛིན་མུ་ཏིག་སྲད་བུས་དར་གླེགས་སྦྱར་བའི་དབུ་བ་འཁྲིགས་པའི་ཕྲེང་བ་ཅན། །
ཆོས་ཀུན་ཇི་བཞིན་གཟིགས་པའི་སྤྱན་ཡངས་ཆུ་ལྷ་མོ་ཡི་མིག་གི་འོད་ཟེར་སྔོན་པོ་དག་ནི་
ཤེས་བྱའི་འགྲམ་ཟབ་ཆུ་ལྷའི་ཞགས་ལྡན་གདོང་ལ་རྣམ་བཀོད་དཔྲལ་བའི་པད་སྐེས་སྨིན་མའི་
འཁྲི་ཤིང་རིང་དུ་རྒྱས་པར་མཛོད་སྤུའི་ངང་མོ་ཉིད་དང་རྣ་བའི་བར་དུ་འགྲོགས་བྱེད་ཅིང༌།
འགྲོ་ཀུན་སྲིད་པའི་མཚོ་ལས་སྒྲོལ་བའི་ཤངས་ཀྱི་ཟབ་སྟེགས་དྲང་པོ་གཙུགས་པས་རྒྱལ་བའི་
སྐུ་ཡི་ཆུ་གཏེར་ཡིན་ཡང་ངེས་པར་མཛེས་ཤིང་གདེང་ཀླུ་ཅན་དབང་པོ་ནོར་བུ་དོན་ཡོད་ཞགས་
དེ་ཉིད་སྙན་གྱི་ཞགས་པ་མཐོང་བར་མངོན་པར་དགའ་བས་འཆིང་བར་བྱེད་ཅིང་གྲོལ་བར་
ཡང༌། །གང་ཞིག་བས་སྤུའི་ཁུང་བུ་རྣམས་ནི་བྲང་འགྲོ་ཉལ་བའི་ཕུག་པ་ཉིད་དེ་སྟོང་ཉིད་ཕུད་
སྒྲའི་རླུང་ཆེན་སྤྲིན་དབྱངས་དག་གི་ང་རོ་བསང་མཐོར་རབ་གསལ་དམན་པ་མིན་པའི་སྙིང་
རྗེའི་དུ་ཚོགས་དུག་གི་རང་བཞིན་སྤྲོ་བར་མཛད་པས་བདེ་གཤེགས་མཚོ་འཇིང་རོལ་པ་འཛིན། །
རིན་ཆེན་ཟེ་འབྲུའི་ཕྲེང་ལྡན་པའི། །གསེར་གྱི་པད་གདན་འཆང་བ་པོ། །རྒྱལ་བས་དགེ་སློང་དེ་
རྣམས་ལ། །སྤྱོད་ཚུལ་མཐའ་ནི་གསུང་པར་གྱུར། །རྟ་ལྗང་ཉི་མ་ཅན་གྱི་འོད་ཟེར་གྱིས། །པདྨའི་
འབྱུང་གནས་རྒྱས་པ་བཞིན། །སྙིང་བརྩེར་བཅས་པའི་དགའ་བ་ཡིས། །དགེ་སློང་རྣམས་ནི་
རྒྱས་པར་གྱུར། །ཚུལ་དེ་ལྟར་བདག་ཉིད་ཆེན་པོ་རྣམས་ཀྱིས་གཞན་གྱི་སྡུག་བསྔལ་ལྷུར་ལེན་
ཅིང་བདག་གི་བདེ་བ་རིང་དུ་འདོར་བ་ཡིན་ན། ནོར་སོགས་ལ་ཆགས་པའི་དབང་གིས་གཏོང་
བར་མི་ཕོད་པའི་ངང་ཚུལ་ཅན་སུ་ཞིག་ཡོད་ཅེས་སྐྱེ་བོ་གཏོང་བ་ལྷུར་ལེན་པ་དག་རབ་ཏུ་
གཟེངས་བསྟོད་པ་དང༌། སྙིང་རྗེ་ནི་གཞན་ལ་ཕན་འདོགས་པའི་རྒྱུ་ཡིན་ཞིང༌། དེ་ལས་རྣམ་པ་
-367-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཐམས་ཅད་པའི་མཆོག་དང་ལྡན་པ། ཤེས་པ་དང་ཤེས་བྱའི་སྤྲོས་པ་མཐའ་དག་དང་བྲལ་བ།
འཕྲིན་ལས་ཕུལ་དུ་དབྱུང་དུ་མེད་པའི་ངོ་བོ་ཉིད་གྲུབ་པའི་ཕྱིར། སྙིང་རྗེ་ནི་བླ་ན་མེད་པའོ་ཞེས་
སྙིང་རྗེའི་ཡོན་ཏན་བསྔགས་པ་བརྗོད་པར་བྱའོ། །འདིར་སྨྲས་པ། ཡོན་ཏན་རྒྱུ་ཚོགས་གྲངས་
ཚངས་ཡང༌། སྙིང་རྗེའི་ཆུ་ཡིས་མ་བྲན་པར། །སྐྱེ་བོའི་སེམས་ཀྱི་ནོར་འཛིན་ལ། །བྱང་ཆུབ་མྱུ་
གུ་འཁྲུངས་མ་ཡིན། །གལ་ཏེ་སྙིང་རྗེའི་རོས་བརླན་ན། །ཡོན་ཏན་གཞན་པ་སྔར་མེད་ཀྱང༌། །
ངེས་པ་ཁོ་ནར་འབྱུང་བ་སྟེ། །མྱུ་གུ་དང་ནི་གྲིབ་མ་བཞིན། །གཞན་ཕན་སྙིང་པོར་བྱས་པ་ན། །
གཏོང་བ་ལྷུར་ལེན་དེ་ལས་ནི། །སྐྱེ་བ་གཞན་དུ་སྦྱིན་པ་ཡི། །བསམ་པས་ཚུལ་ཁྲིམས་བསྲུང་
བར་འགྱུར། །ཇི་ལྟར་འཇིག་རྟེན་པ་རྣམས་ནི། །སྔོན་མའི་མེ་ཏོག་དེ་ལས་ཕྱིས། །མྱུ་གུ་དོན་དུ་
གཉེར་བ་ན། །ས་བོན་ཉིད་ནི་འཆང་བ་བཞིན། །བསིལ་བ་འབྱིན་པའི་ཆུ་གཏེར་ལས། །ཁྲོ་
བའི་རླུང་གིས་མི་སྐྱོད་པའི། །བཟོད་པ་རི་དབང་ལྟར་བརྟན་པ། །འབྱུང་སྟེ་སྤྲིན་ལས་ཆུ་གཏེར་
བཞིན། །ཆོས་ལ་མོས་པའི་བཟོད་པ་ནི། །དབང་དུ་གྱུར་པ་དེ་ཡི་ཚེ། །སྲིད་པ་རྒྱ་མཚོ་ཆུ་སྲིན་
འབྱུང་གནས་ཏེ། །ཆུ་བོ་ཆེ་བཞིར་གཟིངས་ཀྱང་འཆའ། །ཇི་ལྟར་རྐྱེན་གྱིས་མི་ཕྱེད་པའི། །
བརྟུལ་ཞུགས་དབང་དུ་བྱས་པ་ན། །ཉོན་མོངས་ཀུན་གྱི་རྩེ་བཅིལ་བའི། །ཏིང་ངེ་འཛིན་ལ་
སྙོམས་པར་ཞུགས། །མེ་ཏོག་གཞུ་བདུད་སྡིག་ཏོ་ཅན་ཅན་དགྲ་བོ་ནི། །ཕྲག་བརྒྱའི་མགོ་ལ་རྐང་པ་
དག། རབ་གནོན་ཏིང་འཛིན་ཁྲོས་པ་ཡི། །གད་མོས་སྲིད་པ་ཧྲུལ་པོར་བྱེད། །དེ་ནས་ཤེས་བྱ་
མཐའ་དག་ལ། །འཇིག་རྟེན་དུ་ནི་ཉི་མ་བཞིན། །ཡེ་ཤེས་སྣང་བ་འཕེལ་བྱས་ཏེ། །ཆོས་ཀུན
ཇི་བཞིན་གཟིགས་པར་མཛད། །རིམ་གྱིས་སྙིང་རྗེའི་དཔུང་པ་ཡི། །ཐབས་དང་སྟོབས་དང་
སྨོན་ལམ་དང༌། །ཡེ་ཤེས་ས་ལ་དབང་བྱས་ཏེ། །མྱ་ངན་འདས་པའི་རྒྱལ་སྲིད་འཛིན། །གང་གི་
མིང་ནི་བརྩེ་ལྡན་ཞིང༌། །རྒྱལ་དང་དེ་སྲས་རྣམས་ལ་བོད། །སྙིང་རྗེ་ལས་རིང་ཉན་རང་ལ། །
མིང་འདིའི་བགོ་སྐལ་ཡོད་དམ་ཅི། །ཐོག་མཐའ་བར་དུ་དགེ་བ་ཡི། །ཨེ་མ་ཆོས་རྣམས་བཟང་
-368-

མཁས་པ་འཇུག་པའི་སྒོ་ལས། སྒྲ་རིག་པའི་ཡན་ལག་སྙན་ངག་གི་སྐོར་བཞུགས།
པོ་སྟེ། །དྲང་སྲོང་ཆེན་པོ་ཉི་མའི་གཉེན། །སྙིང་རྗེས་ཉེ་བར་བཟུང་ལ་ལྟོས། །དེ་ཡི་དུས་ཀྱི་ཤིང་
རྟ་ཆེ། །རྒྱལ་པོ་བུ་རམ་ཤིང་པའི་ཡབ། །སྙིང་སྟོབས་ཆེན་པོ་གང་ཡིན་པ། །དེ་ནི་བཅོམ་ལྡན་ཉི་
མའི་གཉེན། །ལྷ་ཆེན་པོ་ནི་འཇམ་པའི་དབྱངས། །སྒྲ་ཆེན་མི་ཕམ་མགོན་པོ་ཡིན། །གང་གི་
བཙུན་མོ་དམ་པ་ནི། །ལྷ་མོ་སྒྱུ་མ་སྟག་མོ་སྟེ། །སྐྱེ་རྒུའི་བདག་མོ་ཆེན་མོའོ། །སྟག་ཕྲུག་དགེ་
སློང་ལྔ་པོར་གྱུར། །གང་དག་བྱང་ཆུབ་སེམས་དཔའི་རྟོགས་བརྗོད་ཡོངས་སུ་བསྒྲགས་པ་གང་
ཡིན་པ་འདི་ནི། འཆད་པ་དང་ཉན་པར་བྱེད་ན། དེའི་བསོད་ནམས་ཀྱི་ཕུང་པོའི་ཚད་ནི་བགྲང་
བར་མི་ནུས་སོ། །སྙན་ངག་གི་བསྟན་འཆོས་པདྨ་དཀར་པོའི་ཆུན་པོ་ངང་བུ་མོའི་ཡིད་ལ་དགའ་
བ་འཕེལ་བ་ཞེས་བྱ་བ་ལས། སྟག་མོ་ལ་ལུས་ཡོངས་སུ་བཏང་བའི་ལེའུ་དང་པོའི་དགའ་སྟོན་
འདི། ཕྱོགས་ལས་རྣམ་རྒྱལ་བས་སྦྱར་བ་རེ་ཞིག་རྫོགས་སོ།། །།
སྙིང་རྗེའི་ཆུ་རིས་སྤྲིན་ཕྲེང་ལས། །ཁྱོད་ལུས་ཆུ་ཆར་སྟག་མོ་ཡི། །ལྟོ་བའི་ལྗོངས་སུ་ལྷུང་
གྱུར་ནའང༌། །འཇིགས་བྲལ་ཁྱོད་ཐུབ་དབང་ཐུགས་རྨད་དུ་བྱུང་། །ཐུབ་པ་གང་གི་མཛད་པ་དམ་
པའི་གཟུགས། །མཁས་པ་སྙིང་གི་མེ་ལོང་ལ། །འབྲི་བའི་རིག་བྱེད་འཇིགས་མེད་ཆོས་རྒྱལ་བ་པ། །
གཅིག་པུ་འདི་ན་གཞན་ཡོད་མིན། །ལོ་གྲངས་གཉེར་མའི་རི་མོ་རྣམ་བཀྲ་ཞིང༌། །ལྷག་བསམ་
དགེ་བའི་ལུས་སྟོབས་ཉམ་ཆུང་བ། །འདོད་སྲེད་མགྲིན་པས་གླལ་བའི་སྲིན་འབུ་བདགསྒྲ